ET Euroopa Liidu Teataja C 405/1

ÜHELT POOLT AAFRIKA, KARIIBI MERE JA VAIKSE OOKEANI PIIRKONNA RIIKIDE RÜHMA NING TEISELT POOLT EUROOPA LIIDU JA SELLE LIIKMESRIIKIDE VAHEL SÕLMITUD PARTNERLUSLEPINGU ALUSEL MOODUSTATUD PARLAMENTAARNE ÜHISASSAMBLEE

ESMASPÄEVA, 19. JUUNI 2017. AASTA ISTUNGI PROTOKOLL

(2017/C 405/01)

SISUKORD

Pidulik avaistung 2

Parlamentaarse ühisassamblee istung 2

Parlamentaarse ühisassamblee koosseis 2

1. Päevakorra kinnitamine (AP102.196) 2

2. Parlamentaarse ühisassamblee 32. istungjärgu viimaste istungite protokollide kinnitamine (ELT C 170, 30.5.2017) 2

3. Kaaspresidentide teadaanded, sealhulgas juhatuse 18. juuni 2017. aasta koosolekul vastu võetud otsused 2

4. Euroopa Komisjoni rahvusvahelise koostöö ja arengu voliniku Neven Mimica avaldus 3

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud 3

6. Küsimused Euroopa Komisjonile 3

7. Euroopa Komisjoni meetmed seoses parlamentaarse ühisassamblee 32. istungjärgul vastu võetud resolutsioonidega 4

8. Ränne: hetkeseis 4

9. Majandus- ja sotsiaalpartnerite aruanne 4

ESMASPÄEVA, 19. JUUNI 2017. AASTA ISTUNGI PROTOKOLL

(Istung algas kell 11.00)

Pidulik avaistung

Assamblee ees võtsid sõna:

Malta Esindajatekoja esimees Angelo Farrugia, parlamentaarse ühisassamblee kaaspresidendi kohusetäitja Mémounatou Ibrahima, parlamentaarse ühisassamblee kaaspresident Louis Michel ja Malta Vabariigi president Marie-Louise Coleiro Preca.

(Istung katkestati kell 12.20 ja jätkus kell 15.18)

JUHATAJA: Louis MICHEL

kaaspresident

Parlamentaarse ühisassamblee istung

Kaaspresident tervitas kõiki osalejaid.

Parlamentaarse ühisassamblee koosseis

Kaaspresident teatas, et parlamentaarse ühisassamblee liikmete nimekiri lisatakse protokollile sellisel kujul, nagu AKV riikide ametiasutused ja Euroopa Parlament selle edastasid.

1. Päevakorra kinnitamine (AP102.196)

Sõnavõtjad: Abderrahmane Marrakchy (Mauritaania), kaaspresidendi kohusetäitja Mémounatou Ibrahima, kaaspresident Louis Michel, Michael Gahler ja Catherine Bearder.

Otsus: võtmaks arvesse parlamendiliikmete ärasõitu, üritatakse hääletamine korraldada kolmapäeva, 21. juuni 2017. aasta pärastlõunal võimalikult varajasel ajal. Sekretariaat koostab assambleele esitamiseks ajakohastatud päevakorra projekti ja istungi tööprogrammi.

2. Parlamentaarse ühisassamblee 32. istungjärgu viimaste istungite protokollide kinnitamine (ELT C 170, 30.5.2017)

Protokollid kinnitati.

3. Kaaspresidentide teadaanded, sealhulgas juhatuse 18. juuni 2017. aasta koosolekul vastu võetud otsused

Kaaspresident kandis ette juhatuse 18. juuni 2017. aasta koosoleku tulemused.

Vastu võeti järgmised otsused:

a) Alalised komiteed koostavad järgmised aruanded: Poliitikakomitee — AKV-ELi Cotonou lepingu järgsed suhted: tugev parlamentaarne mõõde Majandusarengu-, finants- ja kaubanduskomitee — Taimekaitsevahendeid, seemneid ja muid põllumajandussisendeid hõlmava ebaseadusliku kaubanduse mõju AKV riikide majandusele Sotsiaal- ja keskkonnakomitee — Linnastumise sotsiaalsed ja keskkonna-alased tagajärjed, pidades eelkõige silmas tööstus- ja olmereovee keskkonnasäästlikku käitlemist AKV riikides.

b) Kinnitati, et assamblee 34. istungjärk toimub 18.–20. detsembril 2017. aastal Kariibi mere piirkonnas.

c) 14. piirkondlik kohtumine toimub 19.–21. juulil 2017 Port Vilas (Vanuatu).

d) Assamblee esitab kliimamuutuste kohta deklaratsiooni.

e) Istungjärkude vahel toimuvad koosolekud üritatakse ümber paigutada nii, et juhatuse koosolekud toimuksid kolmapäeva pärastlõunal ja komitee koosolekud neljapäeva hommikul ja pärastlõunal.

4. Euroopa Komisjoni rahvusvahelise koostöö ja arengu voliniku Neven Mimica avaldus

Euroopa Komisjoni rahvusvahelise koostöö ja arengu volinik Neven Mimica keskendus oma avalduses Euroopa arengukonsensusele ning eelseisvale Aafrika-ELi tippkohtumisele, mis toimub 2017. aasta novembris Côte d’Ivoire’is. Sarnaselt 2030. aasta tegevuskavale keskendutakse Euroopa arengukonsensuses viiele teemale: inimesed, planeet, heaolu, rahu ja partnerlus. Selles kinnitatakse uuesti, et vaesuse kaotamine jääb ELi arengupoliitika keskmesse, ja kinnitatakse taas ametlik arenguabi eesmärk (0,7 % kogurahvatulust 2030. aastaks). Aafrika ja ELi partnerlusele uue hoo andmiseks mõeldud ühisteatises tehakse konkreetseid ettepanekuid 2018.–2020. aasta tegevuskavaks.

5. Arutelu Euroopa Komisjoni rahvusvahelise koostöö ja arengu voliniku Neven Mimicaga – eelneva registreerimiseta sõnavõtud

Sõnavõtjad: Bogdan Brunon Wenta, Norbert Neuser, Halifa Sallah (Gambia), Michael Gahler, Jomo Mfanawemakhosi Dlamini (Šveits), Joseph Owona Kono (Kamerun), María Lidia Senra Rodríguez, Michel Kamano (Guinea), Cécile Kashetu Kyenge, Sebastian Kopulande (Sambia), Worlea Saywah Dunnah (Libeeria), Clifford André (Seišellid), Maria Heubuch, Hermann Razafindravelo (Madagaskar), Adjedoue Weidou (Tšaad), Oumouri Mmadi Hassani (Komoorid) and Ben Abdallah Banda (Ghana)

Arvamuste vahetus keskendus väljapakutud Euroopa välisinvesteeringute kavale ja erasektori rollile arengus. Rõhutati vajadust parandada sihtriikides ettevõtlus- ja investeerimiskeskkonda ning vajadust toetada Aafrika industrialiseerimist. Samuti mainiti majanduskasvu tegurina teaduse ja tehnoloogia rolli. Esile kerkis mitmeid probleeme seoses julgeoleku/rände/arenguga. Muudes küsimustes keskenduti olemasolevatele kalanduskokkulepetele, naiste osatähtsusele arengus ja väikesaarte erivajadustele. Veel käsitleti Cotonou lepingu järgse raamistiku ja tulevase Aafrika-ELi tippkohtumise vahelisi seoseid.

Volinik Mimica vastas liikmete küsimustele vastavalt eelneva registreerimiseta sõnavõttude järjekorrale.

6. Küsimused Euroopa Komisjonile

Komisjonile esitati kokku 17 küsimust.

Komisjon oli eelnevalt vastanud küsimustele kirjalikult. Volinik Mimica andis suulised vastused lisaküsimustele, mis olid seotud järgmiste algsete küsimustega:

suuliselt vastatav küsimus nr 1, mille esitas Oumouri Mmadi Hassani (Komoorid) kala töötlemisettevõtte kohta Komooridel

suuliselt vastatav küsimus nr 3, mille esitas Norbert Neuser majanduspartnerluslepingu rakendamise kohta

suuliselt vastatav küsimus nr 5, mille esitas Cécile Kashetu Kyenge rändepoliitikaga seotud rahaliste vahendite kohta

suuliselt vastatav küsimus nr 8, mille esitas Maria Arena Ida-Aafrika Arenguühenduse kohustuste täitmise kohta

suuliselt vastatav küsimus nr 12, mille esitas Catherine Bearder looduslike liikidega seotud kuritegevuse vastase võitluse rahvusvahelise konsortsiumi näitajate kohta

suuliselt vastatav küsimus nr 15, mille esitas Enrique Guerrero Salom reproduktiivtervise kohta

suuliselt vastatav küsimus nr 16, mille esitas Julie Ward erasektori investeeringute osatähtsuse kohta võitluses nälja ja alatoitluse vastu

suuliselt vastatav küsimus nr 17, mille esitas Clifford André (Seišellid) meresõiduohutuse kohta India ookeani piirkonnas

Küsimuste 6, 9, 10, 11 ja 14 esitajatel ei olnud lisaküsimusi.

Küsimuste 2, 4, 7 ja 13 esitajaid ei olnud kohal.

7. Euroopa Komisjoni meetmed seoses parlamentaarse ühisassamblee 32. istungjärgul vastu võetud resolutsioonidega

Volinik viitas toimikutesse lisatud dokumendile, milles käsitletakse Euroopa Komisjoni ja liidu välisasjade ning julgeolekupoliitika kõrge esindaja võetud meetmeid seoses parlamentaarse ühisassamblee poolt 2016. aasta detsembris Nairobis (Keenias) vastu võetud resolutsioonidega.

8.

Ränne: hetkeseis

Arutelu ÜRO Pagulaste Ülemvoliniku Ameti Vahemere keskosa olukorra erisaadiku Vincent Cocheteliga

ÜRO Pagulaste Ülemvoliniku Ameti Vahemere keskosa olukorra erisaadik Vincent Cochetel tuletas meelde erinevust pagulaste ja majandusmigrantide vahel. Maailmas on 67 miljonit sunniviisiliselt ümberasunud inimest. Vahemere rändeteel on praegu Liibüasse lõksu jäänud pagulaste/migrantide olukord katastroofiline, teatatud on laiaulatuslikest inimõiguste rikkumistest. Vincent Cochetel rõhutas vajadust pakkuda päritolu- ja transiitriikidele vajadustele vastavat abi, et aidata neil oma konkreetsetes olukordades toime tulla. Inimkaubanduse ärimudeli lõhkumine nõuab samuti koostööd kõigil tasanditel, mis ei ole praegusel ajal võimalik.

Sõnavõtjad: Bogdan Brunon Wenta, Cécile Kashetu Kyenge, Mohamed Youssouf Goumaneh (Djibouti), Louis Michel, Musa Hussein Naib (Eritrea), Neoklis Sylikiotis, Abadula Gemeda Dago (Etioopia), Bodil Valero, Halifa Sallah (Gambia), Thomazeau Price Cyprien (Haiti), Michael Gahler, Abdikadir Omar Aden (Keenia), Martina Werner, Uladi Mussa (Malawi), Ahamada Soukouna (Mali), Anna Záborská, Amadou Dioffo (Niger), Pedro Silva Pereira, Teresa Jiménez-Becerril Barrio, Dariusz Rosati, Julie Ward, Babiker Mohamed Tom Bakhit (Sudaan), Jacob Oulanyah (Uganda), Daniel K. Shumba (Zimbabwe), Prim Pujals Nolasco (Dominikaani Vabariik) ja Domenico Rosa (Euroopa Komisjon)

Liikmed rõhutasid vajadust tegeleda rände algpõhjustega, kuna vaesus on jätkuvalt üks peamisi rändetegureid. Mõned liikmed tuletasid meelde, et ränne võib olla kõigi jaoks positiivne, kui see on hästi korraldatud ja kooskõlas rahvusvaheliste kohustustega läbi viidud. Mainiti Valletta ühise tegevuskava killustatust ja esitati küsimusi ELi Aafrika jaoks mõeldud hädaolukorra usaldusfondi rakendamise kohta. Väljendati muret seoses läbirääkimistega arvukate tagasivõtulepingute teemal ja katsega asetada rändeküsimused arengueesmärkidest ettepoole.

Vincent Cochetel võttis arutelu kokku.

9.

Majandus- ja sotsiaalpartnerite aruanne

Euroopa Majandus- ja Sotsiaalkomitee AKV järelevalvekomitee esimehe Yves Somville’i ettekanne

Euroopa Majandus- ja Sotsiaalkomitee AKV järelevalvekomitee esimees Yves Somville tegi ettekande järelevalvekomitee hiljutise ja tulevase tegevuse kohta.

Sõnavõtja: Halifa Sallah (Gambia)

Yves Somville vastas esitatud küsimusele.

(Istung lõppes kell 18.35)